## 

## Vedlegg 2.3

## Informasjon til foresatte ved overgangen mellom barnehage og barneskole

Den siste foreldresamtalen i barnehagen er en overføringssamtale (avslutningssamtale). Hovedfokus er å sikre en best mulig overgang for barnet mellom barnehage og barneskole. Samtalen bør holdes i april/mai.

Det er utarbeidet felles retningslinjer for overføring av informasjon om enkeltbarn i Ringerike kommune. Overføringsskjemaet vedlagt benyttes til overføring av informasjon fra barnehage til grunnskole.

**Hensikt:**

* Sikre en god start på barnetrinnet.
* Skape et helhetlig og sammenhengende opplæringsløp for barn og unge i Ringerike kommune.
* Sikre elevene bedre tilpasset opplæring og derved bedre læringsutbytte.
* Overføre nødvendig informasjon til beste for barnet og dets videre opplæring i samarbeid med foreldre/foresatte.

Kommunens retningslinjer bygger på at foreldre/foresatte skal samtykke til overføring av informasjon. Det overføres informasjon slik at barnet/eleven skal få en best mulig tilpasset opplæring og et godt læringsmiljø. Bare nødvendig informasjon skal overføres.

Foreldre/foresatte og pedagogisk leder fyller ut hvert sitt overføringsskjema i forkant av avslutningssamtalen som avholdes våren før skolestart. Fyll gjerne bare ut deler av skjemaet eller skriv OK dersom det ikke er noe spesielt å bemerke. Skjemaene skal samordnes og **underskrives av begge parter** på avslutningssamtalen. Dersom foreldre/foresatte ikke ønsker å informere, skal arket være tomt med unntak av underskrift og dato. Overføringsskjemaet arkiveres i elevmappen og foreldre/foresatte skal alltid ha kopi av ferdig utfylt skjema. Overføringsskjemaet arkiveres i barnets mappe i Websak.

Vennlig hilsen

Styrer

XXXXX barnehage